1994–95. – 1064 ár frá stofnun Alþingis.

118. löggjafarþing. – 201. mál.

561. Svar

dómsmálaráðherra við fyrirspurn Rannveigar Guðmundsdóttur um gjaldþrot fyrirtækja.

1 .	Hve mörg fyrirtæki voru lýst gjaldþrota á árunum 1991, 1992 og 1993?

Samkvæmt upplýsingum frá Ríkisendurskoðun voru 420 lögaðilar á árinu 1991 úrskurðaðir gjaldþrota og 430 á árinu 1992.

Samkvæmt upplýsingum frá héraðsdómstólum voru 523 lögaðilar úrskurðaðir gjaldþrota á árinu 1993.

2 .	Hvar voru fyrirtækin skráð?

Ekki eru fyrir hendi öruggar upplýsingar um það hvar viðkomandi lögaðilar voru skráðir en samkvæmt upplýsingum frá héraðsdómstólum skiptust gjaldþrotaúrskurðir vegna lögaðila á ár inu 1993 með þessum hætti á milli umdæma:

Dómstóll	Úrskurðir

Héraðsdómur Reykjavíkur	316

Héraðsdómur Reykjaness	93

Héraðsdómur Vesturlands	12

Héraðsdómur Vestfjarða	26

Héraðsdómur Norðurlands vestra	9

Héraðsdómur Norðurlands eystra	28

Héraðsdómur Austurlands	15

Héraðsdómur Suðurlands	24

Alls	523

3 .	Hve háar upphæðir var um að ræða í hverju sveitarfélagi og í heild yfir landið í lýstum kröfum?

Ekki eru fyrir hendi öruggar upplýsingar um hve háar upphæðir var að ræða í hverju sveitar félagi og í heild yfir landið í lýstum kröfum.

4 .	Hve mörg þessara fyrirtækja hafa að mati ráðherra verið endurvakin með sömu starfsemi, sömu eigendum en undir nýju nafni?

Þar sem engar upplýsingar liggja fyrir er ráðherra ekki mögulegt að leggja mat á þetta atriði.

5 .	Hversu stór hluti gjaldþrotanna liggur hjá þeim fyrirtækjum?

Upplýsingar þessa efnis liggja ekki fyrir.